Mama Driekiel

Mama Driekiel ta un escultura representando un turtuga driekiel (Dermochelys coriacea), situa riba e rotonde di Eagle Beach na Aruba.

E obra di arte a wordo crea pa e eskultor Arubano Gilbert Senchi riba encargo di gobierno di Aruba y sector priva.EA News, Afkomstig uit Colombia: Publieke kunst “ driekiel “ door kunstenaar Gilbert Senchi, 23 di september 2023 E escultura, 4 meter hancho y 2,5 meter halto, traha den brons y cu un peso di aproximadamente dos mil kilo, a wordo fabrica den e tayer di Senchi na Colombia.Diario, Minister Maduro a sera conoci cu e obra di arte publico "Driekiel" cu pronto lo keda exponi riba un rotonde na Aruba, 19 di september 2022Diario, Minister Xiomara Maduro haya e oportunidad pa mira e busto di Tino Ruiz, 17 di september 2022 Debi na retraso relaciona cu e pandemia di coronavirus, e obra a wordo transporta for di Bogota pa Cartagena na 2023 y despues cu barco pa Aruba. E instalacion oficial a tuma luga dia 25 di september 2023, cu e escultura orienta cu cara pa lama.Aruba Nu, 2000 kilo bronzen schildpad geplaatst op rotonde Eagle Beach, 25 di september 2023 

 Nificacion y contexto 
E tema di e escultura a wordo scohe pasobra e turtuga driekiel ta bishita Aruba pa pone webonan desde miles di aña caba. E turtuganan cu nace na e isla ta bolbe despues di hopi aña pa pone nan mes webonan, loke ta haci e especie un simbolo di continuidad y resistencia natural. E ubicacion banda di Eagle Beach a wordo selecta deliberadamente, pasobra esaki ta un di e luganan principal na Aruba caminda turtuganan marino ta yega pa traha nan neishi y pone nan webonan.Bon Dia, Prome Minister Evelyn Wever-Croes den conexion cu instalacion di e arte “driekiel”, 23 di september 2023 

E temporada di ponemento di webo di driekiel na Aruba ta cuminsa anualmente rond di luna di mei. E turtuga marino ta un especie den peliger di extincion na nivel mundial y tin un status proteha na Aruba.Caribisch Netwerk, Driekiel schildpad neemt strand op Aruba over, 4 di mei 2015

 Controversia 
Poco menos di un siman despues di su instalacion, dia 30 di september 2023, polis a descubri graffiti riba e pedestal di e escultura cu e texto: “No More Hotels”. Despues e activista Nigel Maduro a wordo detene como sospechoso den e caso. E incidente a genera reaccionnan mixto den e sociedad Arubano. Mientras cu algun persona a considera e acto vandalismo, e escultor Gilbert Senchi mes a expresa comprension pa e accion, y a describi esaki como un expresion creativo cu ta aligna cu e mensahe ambiental y di proteccion di naturalesa cu e obra ta intenta di transmití.Antilliaans Dagblad, Steun voor graffiti-verdachte, 13 di october 2023



Kategoria:Arte na Aruba